hotchpotch/miracl-hf-unified huggingface dataset:
Don Cartagena (wimbo)
"Don Cartagena" ni wimbo kutoka katika albamu ya Fat Joe ya Don Cartagena. Wimbo umeshirikisha P. Diddy kwenye upande wa kiitikio, ambaye humu kaimba kiitikio tu (lakini pia hakuonekana ndani yake video yake). Wimbo umetayarishwa na mtayarishaji machachari - Younglord. Wimbo umebahatika kushika nafasi ya #21 kwenye chati za Hot Rap Singles na nafasi ya #40 kwenye chati za Hot R&B/Hip-Hop Singles & Tracks.
Muziki wa video wa wimbo huu unaanza na watoto wengi wakiendesha baiskeli barabarani huku ikioneshwa matairi ya baiskeli yanageuka kuwa matairi ya gari. Wakati huohuo anasikika Fat Joe akizingumzia habari za utotoni mwake jinsi walivyoweza kuanzisha kijikikundi kidogo cha shule - pia akihadithia kwamba walikuwa na baba yao aliokuwa akisadia kwa kila walichokitaka, lakini pia kulikuwa na njemba moja aliyeitwa Santiago alikuwa akiogopeka sana. Kwani ukimuona huyo bwana, basi ujue maisha si mazuri tena. Baadaye Fat anaonekana kurudisha kisasi kwa yule bwana Santiago na kupewa heshima kubwa kwa marafiki zake waliokuwa wakihofia mtandao wa Santiago. Pichani, anaonekana mfuasi mmoja mmoja anauawa wa Santiago - na mwishowe yeye mwenyewe Santiago.
Shirika la Kimataifa la Usanifishaji
Shirika la Kimataifa la Usanifishaji (kwa kifupi ISO) ni shirika lenye wajibu wa kuandaa na kutekeleza vipimo vya pamoja kwa sehemu mbalimbali za teknolojia na uchumi duniani. Jina limechaguliwa kutokana na neno la Kigiriki "ίσος" (isos) linalomaanisha "sawa".
Kuna mashirika mawili yanayoshirikiana nalo ambayo ni Kamati ya Kimataifa kwa Teknolojia ya Umeme na Umoja wa Kimataifa wa Vyombo vya Mawasiliano yanayoshughulika teknolojia za kuhusiana na fani zao na zote kwa pamoja ni Umoja wa Usanifishaji wa Dunia.
ISO iliundwa mwaka 1947 kama ushirikiano wa nchi 25 zilizoamua kuunganisha jitihadi zao za usafinishaji. Makao makuu yako Geneva (Uswisi). Hadi leo kuna nchi wanachama 163 kati ya mataifa 203 za dunia.
Vipimo vinavyokubaliwa hutolewa namba inayoanza kwa herufi ISO kwa mfano ISO 8601 kuhusu namna ya kuandika wakati na tarehe, ISO 4217 kuhusu kutaja hela za nchi za dunia au ISO 668 inayotawala vipimo vya kontena zinazokubaliwa katika biashara ya kimataifa.
Tovuti ya ICO (Kiing.)
Cara Mendapatkan Kuota Gratis 3
Kisiwa cha Bouvet
Kisiwa cha Bouvet (kilijulikana kihistoria pia kama Liverpool Island au Lindsay Island) ni kisiwa kisicho na wakazi katika kusini ya Bahari Atlantiki takriban kilomita 2500 kusini-magharibi ya Rasi ya Tumaini Jema (Afrika Kusini).
Ni eneo lililopo chini ya Norwei lakini si sehemu ya Norwei yenyewe. Si chini ya mkataba ya Antaktiki inayosema ya kwamba sehemu za Antaktiki yenyewe haziwezi kutawaliwa na nchi yoyote kwa sababu iko bado mbali kidogo. Bouvet inasemekana ni kisiwa ambacho ni mali kabisa na makazi ya watu wowotw.
Bouvet ina urefu wa kilomita 9 na upana wa 7.5 km, eneo lake huwa na 49 km². Sehemu ya juu ni mlima wa Olavtoppen yenye kimo cha mita 790 juu ya UB.
Asili ya kisiwa ni kivolkeno na asilimia 90 za uso wake hufunikwa kwa barafuto kubwa. Hali ya hewa ni baridi sana. Halijoto ya wastani ni +1°C wakati wa miezi ya joto na -3 °C wakati wa baridi.
Viumbe vya pekee vilivyopo kisiwani ni ndege na sili.
Kungsbacka
Eneo lake ni 9.64 km². Umbali na Jiji la Göteborg ni 28 km.
Skellefteå
Skellefteå ni mji nchini Uswidi. Kuna wakazi 32 425 (mwaka 2005).Mji ulianzishwa 1845.
Eneo lake ni 21.70 km².
Shikomor
Shikomor ni lugha asilia ya wakazi wa funguvisiwa ya Komori katika Bahari Hindi. Pamoja na Kifaransa na Kiarabu ni moja ya lugha rasmi ya Komori.
Inahesabiwa kati ya lahaja za Kiswahili au kama lugha ya karibu na Kiswahili. Huandikwa kwa herufi za Kiarabu lakini kuna pia mielekeo ya kusanifisha maandishi yake kwa herufi za Kilatini.
Kwa jumla athira ya Kiarabu na Kifaransa ilikuwa kubwa hivyo kuna maneno mengi zaidi ya asili ya Kiarabu kuliko kwenye Kiswahili sanifu.
Kila kisiwa cha Komori huwa na lahaja yake zinazoitwa:
Kamusi ya Shingadzija - Kiingereza
Lugha rasmi
Lugha rasmi ni lugha iliyopewa cheo maalumu katika nchi fulani. Kwa kawaida ni lugha inayotumiwa hasa na serikali kwa mawasiliano kati ya ofisi zake na pia kwa matangazo rasmi, kwa mfano kwa kutangaza sheria. Ni pia lugha ya kuendesha kesi mahakamani na kuandika hukumu.
Kuna nchi zenye lugha rasmi moja tu lakini nchi nyingi huwa na lugha mbalimbali zinazokubaliwa kama lugha rasmi kwenye ngazi tofauti za serikali.
Katika nchi mbalimbali lugha rasmi imetajwa katika katiba ya taifa au katika sheria mahsusi, lakini nchi nyingine hazina sheria juu ya lugha rasmi hata kama hali halisi ipo na kueleweka.
Kwa mfano nchini Namibia Kiingereza ni lugha rasmi kufuatana na katiba lakini lugha kumi na moja nyingine (pamoja na Kiafrikaans na Kijerumani) zimetajwa kama lugha za taifa zinazoweza kutumiwa pia kama lugha ya kufundishia shuleni.
Nchi kadhaa zimekubali pia lugha ya alama jinsi inavyotumiwa na watu bubu kati ya lugha rasmi ya nchi.
Moheli
Mohéli inayoitwa pia Mwali ni moja kati ya visiwa vitatu vinavyounda nchi ya kisiwani ya Komori katika Bahari Hindi. Moheli ni kisiwa kidogo kati ya visiwa vikuu vya Komori.
Idadi ya wakazi wake ni mnamo watu 38,000 (mwaka 2006). Mji mkuu ni Fomboni. Wakazi wake ni mchanganyiko wa watu wenye asili ya Wabantu, Waarabu, Wamalay na Wamadagaska.
Dini ya wakazi wengi ni Uislamu wa Kisunni.
1997 Moheli ilijitenga na nchi ya Komori lakini ilirudi mwaka 1998.
Didake
Didake (yaani Mafundisho) ya Mitume Kumi na Wawili ni kimojawapo kati ya vitabu vya kale zaidi vya Ukristo, ambavyo viliandikwa na Mababu wa Kanisa na vinapatikana nje ya Biblia.
Kinakadiriwa kiliandikwa kati ya mwaka 70 na 150 BK katika mazingira ya Syria. Mwandishi wake hajulikani.
Kitabu kilipatikana tena mwaka 1873 huko Yerusalemu.
Lengo lake ni malezi ya Kikristo, yaani kupokeza mafundisho ya Mitume kwa katekesi juu ya maadili inayotofautisha "njia ya mauti" na "njia ya uzima", ikiwa na orodha ya vilema na maadili mema, ikifuatwa na matini ya liturujia na taratibu kuhusu ubatizo na ekaristi.
Tunakushukuru, Baba yetu,
kwa mzabibu mtakatifu wa Daudi mtumishi wako,
uliotujulisha kwa njia ya Kristo Mwanao.
Utukufu ni wako hata milele…
Kama vile mkate huu uliomegeka ulitawanyika vilimani,
nao kisha kukusanywa umekuwa kitu kimoja,
vivyo hivyo Kanisa lako likusanywe toka mipaka ya dunia
katika ufalme wako:
kwa kuwa utukufu na nguvu ni vyako
kwa njia ya Yesu Kristo hata milele…
Tunakushukuru, Baba mtakatifu,
kwa ajili ya jina lako takatifu,
ulilolifanya likae mioyoni mwetu,
na pia kwa ajili ya ujuzi, imani na uzima usio na mwisho
ulivyotufunulia kwa njia ya Yesu Mwanao.
Utukufu ni wako hata milele.
Wewe, Baba mwenyezi, uliviumba vyote kwa ajili ya jina lako,
ukawajalia wanadamu chakula na kinywaji ili wakusifu;
lakini sisi umetuneemesha chakula na kinywaji cha kiroh
na cha uzima wa milele kwa njia ya Yesu Mwanao.
Kwanza tunakushukuru kwa kuwa u Mwenyezi.
Utukufu ni wako hata milele.
Ulikumbuke, Bwana, Kanisa lako,
uliokoe na kila uovu na kulikamilisha katika upendo wako,
Ulitakase na kulikusanya toka pepo nne
katika ufalme wako uliloliandalia;
kwa kuwa nguvu na utukufu ni vyako milele.
Neema ya Mungu itufikie na ulimwengu huu upite.
Hosana, Mwana wa Daudi!
Aliye mtakatifu aje, na asiye hivyo aongoke.
Maranatha! Amina!
Solna
Solna ni manispaa na mji nchini Uswidi. Mji ulianzishwa 1943. Kuna wakazi 61,717 (mwaka 2005). Scandinavian Airlines iliyo na makao makuu mjini Solna.
Eneo lake ni 21.11 km².
Järfälla
Järfälla ni manispaa nchini Uswidi.Kuna wakazi 62,342 (mwaka 2005).
Eneo lake ni 63.39 km².
Karlskrona
Karlskrona ni manispaa na mji nchini Uswidi.Kuna wakazi 32,606 (mwaka 2005). Mji ulianzishwa 1680.
Eneo lake ni 21.36 km². Iko katika kaskazini ya nchi kando la Bahari ya Baltiki.
Gobori
Gobori ni silaha ya moto asilia. Ni aina ya bunduki ya msingi ambayo risasi pamoja na baruti zinaingizwa pamoja kwenye mdomo wa kasiba ya silaha na risasi inafyatuliwa kwa kupasha moto kwenye shimo upande wa nyuma ya kasiba. Moto inawasha baruti na kusababisha mlipuko unaorusha risasi nje ya mdomo wa kasiba. Bunduki za kisasa hutumia ramia zinazopelekwa katika kasiba kutoka kando au nyuma.
Hadi leo kuna aina kadhaa za mizinga zinazojazwa ramia kupitia mdomoni kama gobori. Vinginevyo gobori siku hizi ni silaha inayotumiwa kwa michezo au kutengenezwa na watu nyumbani kwa uwindaji haramu.
Kijeshi silaha hizo hazitumiwi tena tangu karne ya 19 kwa sababu matumizi yake ni ya polepole kulingana na bunduki za kisasa. Gobori inaweza kupigwa mara 1-2 kwa dakika, si haraka zaidi kama askari ameandaa tayari mizigo midogo ya baruti tayari kwa kila safari ya kupiga. Bunduki zinazotumia ramia zinaweza kupiga mara nyingi kwa dakika.
Mababu wa jangwani
Mababu wa jangwani walikuwa wamonaki ambao kuanzia karne III, dhuluma za serikali dhidi ya Wakristo zilipopungua, lakini zaidi karne IV, baada ya Konstantino Mkuu kuruhusu Ukristo katika Dola la Roma, walihama miji na vijiji wakaishi upkeweni kwenye majangwa ya Misri, Palestina na Syria.
Kati yao Antoni Mkuu anahesabiwa kuwa wa kwanza; walau ndiye aliyevutia wengi zaidi kufuata mtindo huo wa utawa.
Mbali ya wanaume ("abba") kulikuwa pia na wanawake ("amma").
Lengo lao lilikuwa kuishi kwa juhudi baada ya mwisho wa dhuluma za serikali dhidi ya Kanisa. Hivyo walishika nafasi ya heshima na baada ya kufa walitazamwa kama watakatifu karibu na wafiadini.
Misemo yao ("Apoftegmata") ilikusanywa taratibu ili kudumisha hekima yao nyofu. Kuna pia tafsiri ya Kiswahili:
William Knowles
William Standish Knowles (amezaliwa 1 Juni 1917) alikuwa mwanakemia kutoka nchi ya Marekani. Hasa alichunguza hali maalum za usanisi. Mwaka wa 2001, pamoja na Ryoji Noyori na Barry Sharpless alikuwa mshindi wa Tuzo ya Nobel ya Kemia.
Ryoji Noyori
Ryoji Noyori (amezaliwa 3 Septemba 1938) ni mwanakemia kutoka nchi ya Japani. Hasa alichunguza hali maalum za usanisi. Mwaka wa 2001, pamoja na William Knowles na Barry Sharpless alikuwa mshindi wa Tuzo ya Nobel ya Kemia.
Barry Sharpless
Karl Barry Sharpless (amezaliwa 28 Aprili 1941) ni mwanakemia kutoka nchi ya Marekani. Hasa alichunguza aina fulani ya uoksidishaji. Mwaka wa 2001, pamoja na William Knowles na Ryoji Noyori alikuwa mshindi wa Tuzo ya Nobel ya Kemia.
Romualdo Abati
Mtakatifu Romualdo abati nchini Italia na mwanzilishi wa urekebisho wa Wabenedikto Wakamaldoli, alizaliwa Ravenna kati ya mwaka 951 na 953 akafariki Fabriano tarehe 19 Juni 1027.
Anaheshimiwa kama mtakatifu na Kanisa Katoliki kuanzia miaka 5 baada ya kufa, na hasa tangu mwaka 1595.
Sikukuu yake inaadhimishwa kila tarehe 19 Juni.
Maisha yake yamesimuliwa na mfuasi wake Petro Damiani katika kitabu alichokiandika miaka 15 hivi baada ya kifo chake (1042).
Kitabu rasmi cha watakatifu wa Kanisa la Roma (Martirologium Romanum) kinamkumbuka hivi: "Mtakatifu Romualdo, mkaapweke na baba wa wamonaki Wakamaldoli, ambaye, akiwa na asili ya Ravenna, na kutamani kushika maisha na nidhamu ya wakaapweke, alizunguka Italia miaka mingi, akijenga monasteri ndogo na kuhimiza kokote wamonaki wafuate maisha ya Kiinjili, mpaka alipomaliza vizuri juhudi zake katika monasteri ya Val di Castro mkoani Marche".
Yesu mpenzi, amani ya moyo wangu, hamu isiyosemeka,
utamu na unono wa malaika na wa watakatifu!
Fabriano
Fabriano ni mji mdogo wa mkoa wa Marche nchini Italia.
Una wakazi 30,809 (2017) kwenye mita 325 juu ya usawa wa bahari; eneo lote ni la kilometa mraba 269,61 kwenye milima ya Apenini.
Ni maarufu duniani kwa sababu ya utengenezaji wa karatasi bora kuanzia karne ya 13.
Karolo Lwanga
Karolo Lwanga ndiye maarufu zaidi kati ya wafiadini wa Uganda waliouawa kwa amri ya kabaka Mwanga II (dhuluma za miaka 1885 - 1887).
Pamoja na wenzake anaheshimiwa na Kanisa Katoliki kama mtakatifu. Wote pamoja walitangazwa na Papa Benedikto XV kuwa wenye heri tarehe 6 Juni 1920, halafu na Papa Paulo VI kuwa watakatifu tarehe 8 Oktoba 1964.
Alizaliwa Bulimu mwaka 1865 na kufariki Namugongo 
tarehe 3 Juni 1886.
Alikuwa mkuu wa wahudumu katika ikulu ya mfalme wa Buganda: kisha kumuamini Yesu Kristo na kubatizwa na Wamisionari wa Afrika wa kardinali Charles Lavigerie, alitetea kwa ushujaa imani hiyo na maadili yanayotokana nayo akiwahimiza mpaka mwisho wenzake kudumu waaminifu hadi kifodini.
Wafiadini wa Uganda
Nchi ya Uganda iliwahi kupatwa na dhuluma dhidi ya dini, hasa Ukristo, hususan madhehebu ya Anglikana na Kanisa Katoliki. Waliouawa katika mazingira ya namna hiyo, wanaitwa wafiadini, kwa hiyo wafiadini wa Uganda.
Watakatifu hao wanaonyeshwa katika filamu "Millions".
Kati yao wanajulikana na kuheshimiwa duniani kote kwa namna ya pekee Wakatoliki 22 waliokuwa wahudumu wa ikulu ya kabaka wa Buganda Mwanga II (1884 - 1903) ambao waliuawa kati ya tarehe 15 Novemba 1885 na tarehe 27 Januari 1887 kwa sababu ya kumwamini Yesu Kristo baada ya kuhubiriwa Injili na Wamisionari wa Afrika walioandaliwa na kardinali Charles Lavigerie.
Ndio wafiadini wa kwanza wa kusini kwa Sahara kuheshimiwa na Kanisa Katoliki kama watakatifu. 
Majina yao ni haya:
Katika ibada ya kuwatangaza hao (1964), Papa Paulo VI alitaja pia kwa jumla wafiadini wengine wa dhuluma hiyo waliokuwa wa madhehebu ya Anglikana. .
Labda ni wengi zaidi Waanglikana waliouawa katika dhuluma hiyo, kuanzia Yusufu Lagamala, Mark Kakumba na Noah Seruwanga waliokatwakatwa vipandevipande na kuchomwa moto tarehe 31 Januari 1885.
Waliofuata ni askofu James Hannington na wenzake waliouawa tarehe 29 Oktoba 1885 kabla hawajaingia Buganda.
Mwaka 1886, kati ya tarehe 25 Mei na 3 Juni, waliuawa: Moses Mukasa (kwa mkuki), Muddwaguma na Elias Mbwa (kwa kuhasiwa), David Muwanga (tarehe na aina ya kifo chake haijulikani), Omuwanga, Kayizzi Kibuka, Mayanja Kitogo aina ya kifo chao haijulikani), Alexander Kadako na Frederiko Kidza (kwa kupigwa), Noah Walikaga , Daniel Nakabandwa, Kiwanuka Gizayo, Mukasa Lwa Kisiga, Lwanga, Mubi, Wasswa, Kwabafu, Kifamunyanja, Muwanga Njigija (wote kwa kuchomwa moto), Robert Munyagabyanjo (kwa kukatwakatwa vipandevipande na kuchomwa moto).
Katika dhuluma hiyohiyo aliuawa pia Mwislamu mmoja.
Mwanzoni mwa karne ya 20 vijana wawili tena wa Kanisa Katoliki walimfia Yesu (1918) wakatangazwa wenye heri na Papa Yohane Paulo II mwaka 2002: Daudi Okelo na Jildo Irwa.
Mwaka 1977 Idi Amin alimuua askofu mwingine wa Anglikana, Janani Luwum.
Yohane Maria Muzei
Yohane Maria Muzei (Mzee) ni wa mwisho kuuawa kati ya wafiadini wa Uganda wanaoheshimiwa na Kanisa Katoliki kama watakatifu.
Mzaliwa wa eneo la Kagera (katika Tanzania ya leo), alikuwa mtumishi wa kabaka wa Buganda Mwanga II.
Baada ya kumsadiki Yesu Kristo na kubatizwa, alikiri kwa hiari imani yake mbele ya waziri mkuu wa mfalme na kwa sababu hiyo alikatwa kichwa huko Mengo tarehe 27 Januari 1887.
Kizito
Mtakatifu Kizito (1872 - Namugongo (Uganda) 3 Juni 1886) ni mmojawapo wa Wafiadini wa Uganda, mdogo kuliko wote.
Alichomwa moto kwa ajili ya imani yake kwa Yesu Kristo akiwa na umri wa miaka 14 tu.
Pamoja na wenzake alitangazwa na Papa Paulo VI kuwa mtakatifu tarehe 18 Oktoba 1964 huko Roma.
Sikukuu yake ni tarehe 3 Juni kila mwaka.
Ni msimamizi wa watoto na wa shule za msingi.
Fahrenheit
Fahrenheit (kikamilifu vizio vya fahrenheit) ni kipimo cha halijoto. Alama yake ni °F.
Skeli ya fahrenheit ilibuniwa 1724 na mwanafizikia Mjerumani Daniel Gabriel Fahrenheit. Ilikuwa skeli ya kupima halijoto iliyotumiwa sana duniani lakini wakati wa karne ya 20 skeli ya selsiasi ilichukua nafasi yake kwa sababu inalingana na vipimo sanifu vya kimataifa. Leo hii fahrenheit hutumiwa hasa Marekani na nchi chache nyingine kama Belize.
Kwenye skeli ya fahrenheit kiwango cha kuganda kwa maji ni 32 °F na kiwango cha kuchemka kwa maji ni 212 °F. Kwa hiyo kuna vizio 180 kati ya halijoto ya maji kuganda na kuchemka. Sifuri ya fahrenheit inalingana na −17,8 °C kwenye skeli ya selsiasi.
Kurt Wüthrich
Kurt Wüthrich (amezaliwa 4 Oktoba 1938) ni mwanakemia kutoka nchi ya Uswisi. Hasa anajulikana kwa kuchunguza aina fulani ya spektroskopia. Mwaka wa 2002, pamoja na John Fenn na Koichi Tanaka alikuwa mshindi wa Tuzo ya Nobel ya Kemia.
John Fenn
John Bennett Fenn (amezaliwa 15 Juni 1917 - 10 Desemba 2010) alikuwa mwanakemia kutoka nchi ya Marekani. Hasa alichunguza hali na sifa za spektrometria. Mwaka wa 2002, pamoja na Kurt Wüthrich na Koichi Tanaka alikuwa mshindi wa Tuzo ya Nobel ya Kemia.
Koichi Tanaka
Koichi Tanaka (amezaliwa 3 Agosti 1959) ni mwanakemia kutoka nchi ya Japani. Hasa aliendeleza njia na mbinu za spektrometria. Mwaka wa 2002, pamoja na Kurt Wüthrich na John Fenn alikuwa mshindi wa Tuzo ya Nobel ya Kemia.
Täby
Täby ni manispaa Uswidi. Kuna wakazi 58,593 (mwaka 2005).
Eneo lake ni 25.82 km².
Sollentuna
Sollentuna ni manispaa Uswidi. Kuna wakazi 60,528 (mwaka 2005).
Eneo lake ni 56.16 km².
Mfiadini
Mfiadini ni binadamu yeyote aliyeuawa kwa ajili ya imani au maadili ya dini aliyoiamini.
Inasikitisha kwamba katika historia dhuluma nyingi zilifanywa na serikali, viongozi na wafuasi wa dini na madhehebu tofauti, na watu wengine.
Baadhi ya wataalamu wanakadiria Wakristo 70,000,000 waliuawa, wengi wao katika karne ya 20 chini ya sera za ukanamungu wa ukomunisti wa Urusi na nchi nyingine. Kati yao wanaongoza kwa wingi Waorthodoksi wakifuatwa na Wakatoliki.
Tangu alipouawa Stefano, wa kwanza kati yao, waamini waliheshimu watu wa namna hiyo kwa namna ya pekee wakiona wametekeleza hasa upendo mkuu nyuma ya Yesu msulubiwa.
Kwa mfano wake mtu wa namna hiyo aliitwa shahidi (kwa Kigiriki μάρτυς, martyur).
Stefano
Stefano ni mfiadini wa kwanza wa Kanisa la Yesu Kristo.
Habari zake zinapatikana katika kitabu cha Matendo ya Mitume kuanzia sura ya 6.
Myahudi mwenye kutumia zaidi lugha ya Kigiriki, ni kati ya wanaume 7 wa kwanza kuwekewa mikono na Mitume wa Yesu kwa ajili ya huduma.
Kutokana na juhudi zake, alikabiliana na chuki ya Wayahudi wenye msimamo mkali.
Kifodini chake kilitokea Yerusalemu labda mwaka 36 BK. Katika kufa alimuiga Yesu kwa kuwaombea msamaha watesi wake akamkabidhi roho yake. Maneno yake ya mwisho yalikuwa haya (Mdo 7:59-60): "Bwana Yesu, pokea roho yangu…
Bwana, usiwahesabie dhambi hii."
Mhusika mkuu wa kifo chake alikuwa Farisayo jina lake Saulo, maarufu zaidi baadaye kwa jina la Mtume Paulo.
Anaheshimiwa kama mtakatifu na madhehebu yote ya Ukristo yanayokubali hadhi hiyo. Kanisa Katoliki linaadhimisha sikukuu yake tarehe 26 Desemba, wakati Waorthodoksi wanafanya hivyo tarehe 3 Agosti.
Orodha ya miji ya Saudia
Hii ni orodha ya miji ya Saudia:
Peter Agre
Peter Agre (amezaliwa 30 Januari 1949) ni mganga na mwanabiolojia kutoka nchi ya Marekani. Hasa alichunguza protini maalum inayosafirisha maji katika chembe hai. Mwaka wa 2003, pamoja na Roderick MacKinnon alikuwa mshindi wa Tuzo ya Nobel ya Kemia.
Roderick MacKinnon
Roderick MacKinnon (amezaliwa 19 Februari 1956) ni mwanakemia kutoka nchi ya Marekani. Hasa alichunguza usafirishaji wa molekuli katika chembe hai. Mwaka wa 2003, pamoja na Peter Agre alikuwa mshindi wa Tuzo ya Nobel ya Kemia.
Aaron Ciechanover
Aaron Ciechanover (amezaliwa 1 Oktoba 1947) ni mwanabiolojia kutoka nchi ya Israel. Hasa alichunguza kuyeyusha kwa protini. Mwaka wa 2004, pamoja na Avram Hershko na Irwin Rose alikuwa mshindi wa Tuzo ya Nobel ya Kemia.
Avram Hershko
Avram Hershko (amezaliwa 31 Desemba 1937) alikuwa mwanakemia kutoka nchi ya Israel. Hasa alichunguza kuyeyusha kwa protini. Mwaka wa 2004, pamoja na Aaron Ciechanover na Irwin Rose alikuwa mshindi wa Tuzo ya Nobel ya Kemia.
Irwin Rose
Irwin Rose (amezaliwa 16 Julai 1926) alikuwa mwanabiolojia kutoka nchi ya Marekani. Hasa alichunguza kuyeyusha kwa protini. Mwaka wa 2004, pamoja na Aaron Ciechanover na Avram Hershko alikuwa mshindi wa Tuzo ya Nobel ya Kemia.
Talmud
Talmud (Kiebrania: תלמוד, talmūd "mafunzo") ni maandiko muhimu katika dini ya Uyahudi.
Ni mkusanyo wa maandiko mbalimbali yaliyopangwa katika sehemu kubwa mbili ambayo ni Mishna na Gemara.
Mishna ni sehemu ya kale iliyokusanywa na kuandikwa mnamo karne ya 2 BK ikiwa mkusanyo wa sheria za kimdomo za Uyahudi. Kwa imani ya Kiyahudi sheria hizi zilikuwa sehemu ya Torati iliyotolewa na Mungu kwa Musa kimdomo kule mlima Sinai. Kufuatana na imani hiyo sheria hizo zilipitishwa kutoka kizazi hata kizazi cha wataalamu. Wakati elimu ya Uyahudi ilipungua nchini Palestina-Israeli baada ya kuharibiwa kwa hekalu la Yerusalemu wataalamu walianza kuandika mapokeo hayo kwa lugha ya Kiebrania wakaiita Mishna. Hiyo Mishna ina pia maelezo juu ya maana ya Tanakh au mkusanyo wa mawazo na mafundisho juu ya Biblia ya Kiebrania.
Gemara ni sehemu ya pili ni mkusanyo wa maandiko ya baadaye ambamo wataalamu walijadiliana maswali yaliyotokana na Mishna na maswali kutokana na Mishna, Torati na maisha halisi. Katika Gemara tunaona mawazo mengi yanayopingana kwa sababu wakusanyaji wa Talmud walijitahidi kukusanya mapokeo mapana yenye mawazo na mafundisho mbalimbali.
Kuna matoleo makubwa mawili ya Talmud: 1 ni Talmudi ya Babeli na nyingine Talmudi ya Yerusalemu (au: ya Palestina). Talmudi ya Babeli ilikusanywa huko Irak ambako Wayahudi wengi waliishi katika Milki ya Uajemi; Talmudi ya Palestina ilikusanywa katika nchi ya Israeli-Palestina. Zote mbili ni sawa kuhusu Mishna lakini kuna tofauti katika Gemara. Kwa jumla Talmudi ya Babeli huheshimiwa zaidi.
Changes
"Changes" ni wimbo wa hip hop ulioimbwa na kutungwa na hayati Tupac Shakur, awali ulirekodiwa wakati yuko na Interscope ambapo ilirekodiwa na kufanyiwa remixi kati ya 1995 na 1996. Wimbo ulishika nafasi ya #1 nchini Norwei na Uholanzi na kufikia katika ngazi ya kumi bora kwenye nchi kadhaa. Huu ni miongoni mwa nyimbo zake mashuhuri alizotengeneza. Ilitolewa baada ya kifo chake katika albamu ya "Greatest Hits", wimbo unazungumzia masuala mbalimbali ambayo yalikuwa yakihusiana na athira ya zama za 2Pac, hasa ubaguzi wa rangi, ukatili wa polisi, madawa ya kulevya, na fujo za kijambazi. Kwa maana nyingine, wimbo umechukua sampuli ya kibao cha mwaka wa 1986 cha "The Way It Is" cha Bruce Hornsby and the Range. Rapa mwenzake E-40 ametumia sampuli hii tayari kwenye wimbo wake, "Things'll Never Change," kwa ajili ya albamu yake ya "Tha Hall of Game".
Chris Hafner-ameongoza muziki wa video ikiwa na mkusanyiko wa vipande kadhaa vya video za awali zilitolewa na 2Pac ikiwa na baadhi ya video za nyumbani na picha zingine ambazo hazijawaji kuoneshwa hapo awali, ipo sawa na muundo wa video ya The Notorious B.I.G. Dead Wrong, ambayo pia ilitolewa mwaka wa 1999.
"Changes" ulipata kuchaguliwa kuwa Wimbo Bora wa Rap kwenye Grammy Awards ya 2000; umebaki kuwa wimbo pekee uliotolewa baada ya msanii kufa na kubaki kwenye kundi hili. Moja kati ya mstari kwenye "Changes" awali ulionekana kwenye toleo la "I Wonder If Heaven Got a Ghetto". Vilevile kuna remixi ya wimbo maarufu uliochanganywa na kibao cha Nelly Furtado, "Say it Right". Lile neno "Huey" ambalo 2Pac analitaja kwenye wimbo (""two shots in the dark, now Huey's dead"") ni Huey P. Newton, mwanzilishi wa Black Panther Party. Mnamo mwaka wa 2008, Changes ilipanda hadi Nafasi ya Kwanza kwenye chati za jarida la Billboard Hot Ringtones.
Mnamo mwezi wa Desemba 2009, Vatican wameuweka wimbo wa Tupac Shakur "Changes" kwenye Vatican MySpace Playlist, ambayo ilianzishwa hivi karibuni kwenye UK MySpace mpya. Wimbo huu ni wa kumi miongoni mwa zile za Don Giovanni wa Mozart, na "Uprising" wa Muse bendi.
Unconditional Love
"Unconditional Love" ni wimbo ulioimbwa na hayati Tupac Shakur, ulitolewa ukiwa kama single ya pili kutoka katika albamu yake ya "Greatest Hits". Changes ukiwa wa kwanza, "Changes" na "Unconditional Love" zote zilitengenezewa video zake.
CD ya single ni adimu sana, kama jinsi ilivyo kwenye CD nyingine nyingi tu za Tupac Shakur CD na single za Vinyl. Haikuwahi kutolewa rasmi kwenye toleo lisilokaguliwa.
Awali wimbo ulitungwa na 2Pac kwa ajili ya MC Hammer (ambao wote wawili walikuwa marafiki) ili kukuza taswira yake alipoingia mkataba na Death Row. Hata hivyo, 2Pac aliishia kuurekodi wimbo mwenyewe kabla hajatoa wimbo kwa MC Hammer kuurekodi.
Waterloo, Iowa
Waterloo ni mji wa Marekani katika jimbo la Iowa. Kwa mujibu wa sensa iliyofanyika mnamo mwaka wa 2008, mji una wakazi wapatao 67,000 wanaoishi katika mji huu. Mji upo m 261 kutoka juu ya usawa wa bahari. Eneo lake ni 160.6 km².
Ames, Iowa
Ames ni mji wa Marekani katika jimbo la Iowa. Kwa mujibu wa sensa iliyofanyika mnamo mwaka wa 2008, mji una wakazi wapatao 57,000 wanaoishi katika mji huu. Mji upo m 287 kutoka juu ya usawa wa bahari. Eneo lake ni 55.9 km².
Robert Grubbs
Robert Howard Grubbs (amezaliwa 27 Februari 1942) ni mwanakemia kutoka nchi ya Marekani. Hasa alichunguza mambo ya usanisi. Mwaka wa 2005, pamoja na Richard Schrock na Yves Chauvin alikuwa mshindi wa Tuzo ya Nobel ya Kemia.
Richard Schrock
Richard Royce Schrock (amezaliwa 4 Januari 1945) ni mwanakemia kutoka nchi ya Marekani. Hasa alichunguza mambo ya usanisi. Mwaka wa 2005, pamoja na Robert Grubbs na Yves Chauvin alikuwa mshindi wa Tuzo ya Nobel ya Kemia.
Yves Chauvin
Yves Chauvin (amezaliwa 10 Oktoba 1930) alikuwa mwanakemia kutoka nchi ya Ufaransa. Hasa anajulikana kwa kuchunguza hali na sifa za olefini. Mwaka wa 2005, pamoja na Robert Grubbs na Richard Schrock alikuwa mshindi wa Tuzo ya Nobel ya Kemia.
Msalaba
Msalaba ni ishara inayotokana na mistari miwili kukutana katikati yake.
Hiyo ni mojawapo kati ya ishara maarufu na ya zamani zaidi duniani kote, katika sanaa, utamaduni na dini, hasa Ukristo unaoheshimu kama ukumbusho wa kifodini cha mwanzilishi wake, Yesu Kristo, aliyekufa kwa njia ya usulubisho.
Msalaba ulikwishatumiwa na Wakristo wa kale sana. Mwanzoni mwa karne ya 3 Tertullianus, katika kitabu "De Corona", alisema kwamba walikuwa na desturi ya kujifanyia ishara hiyo katika paji la uso.
Lakini alama ya msalaba au za kufanana na msalaba zinapatikana pia katika tamaduni mbalimbali tangu kale bila uhusiano wowote na Ukristo.
Misalaba iliyotumiwa kwa adhabu ya mauti iliweza kuwa na maumbo mbalimbali, hata kuwa ubao mmoja tu bila mikono ya kando.
Bendera nyingi zinabeba ishara ya msalaba.
Ankeny, Iowa
Ankeny ni mji wa Marekani katika jimbo la Iowa. Kwa mujibu wa sensa iliyofanyika mnamo mwaka wa 2008, mji una wakazi wapatao 42,000 wanaoishi katika mji huu. Mji upo m 277 kutoka juu ya usawa wa bahari. Eneo lake ni 43.4 km².
Bettendorf, Iowa
Bettendorf ni mji wa Marekani katika jimbo la Iowa. Kwa mujibu wa sensa iliyofanyika mnamo mwaka wa 2000, mji una wakazi wapatao 32,000 wanaoishi katika mji huu. Mji upo m 174 kutoka juu ya usawa wa bahari. Eneo lake ni 57.8 km².
Cedar Falls, Iowa
Cedar Falls ni mji wa Marekani katika jimbo la Iowa. Kwa mujibu wa sensa iliyofanyika mnamo mwaka wa 2000, mji una wakazi wapatao 39,000 wanaoishi katika mji huu. Mji upo m 268 kutoka juu ya usawa wa bahari. Eneo lake ni 74.8 km².
Kalmar
Kalmar ni mji nchini Uswidi.Kuna wakazi 35,170 (mwaka 2005). Mji ulianzishwa 1100.
Katika karne ya kati ilikuwa mji uliostawi kutokana na biashara kwenye Bahari Baltiki. Kalmar ilishirikiana na shirikisho la kibiashara la Hanse. Mwaka 1397 wawakilishi wa falme 3 za Skandinavia yaani Denmark, Norwei na Uswidi walikutana mjini na kupatana Umoja wa Kalmar uliowaunganisha kwa karne zijazo kisiasa.
Eneo lake ni 18.85 km². Iko kando ya Bahari ya Baltiki.
Maonyesho ya mavazi
Maonyesho ya mavazi ni tamasha la kuvaa linaloandaliwa na wabunifu wa mavazi ili kuonesha mitindo yao mipya ijayo ya mavazi. Katika kuonesha mfano wa mavazi, wanamitindo wanatembea kwenye jukwaa huku wakionesha mavazi yaliyobuniwa na mbunifu.
Mölndal
Mölndal ni mji nchini Uswidi. Kuna wakazi 37 233 (mwaka 2005). Mji ulianzishwa 1922. Leo hii ni mji wa viwanda.
Ni pambizo wa Göteborg.
Östersund
Östersund ni mji nchini Uswidi. Kuna wakazi 43,796 (mwaka 2005). Mji ulianzishwa Karne ya 18. Ni mji mkuu wa jimbo la Jämtland.
Östersund ina cafes na migahawa kadhaa.
Eneo lake ni 26.84 km². Iko kando ya Ziwa Frösön.
Gotland
Gotland ni kisiwa, manispaa na jimbo nchini Uswidi.
Ndiyo kisiwa kikubwa cha kwanza nchini Uswidi na pia ni kisiwa kikubwa cha Bahari ya Baltiki.
Kuna wakazi 58,003 (mwaka 2016). Mji mkubwa wa kwanza ni Visby.
Eneo lake ni km² 3,183.7. Iko kati ya Bahari ya Baltiki.
Visby Airport inamilikiwa na Swedavia. Kiwanja cha ndege kiko kaskazini kwa Visby.
Kigeorgia
Kigeorgia (jina la wenyewe: ქართული ენა - "kartuli ena") ni lugha rasmi nchini Georgia inazungumzwa na takriban watu milioni 4.5 - 5.
Ni moja kati ya lugha za Kaukazi ya Kusini ina alfabeti yake ya pekee yenye herufi 33 pamoja na 5 nyingine zisizotumika sana.
Lugha ni ya kale imepokea maneno mengi kutoka Kigiriki, Kilatini, Kiajemi, Kiarabu, Kirusi, Kituruki na Kiingereza. Ilianza kuandikwa baada ya Wageorgia kupokea Ukristo katika karne ya 4 BK.
Nje ya nchi ya Georgia lugha hii au lahaja za karibu zajadiliwa katika nchi jirani za Kaukazi, Urusi, Uturuki na Israeli walipohamia Wayhudi Wageorgia wengi.
Majina mengi ya Kigeorgia yanaishia kwa -dze ("mwana") (Georgia ya magharibi) au -shvili ("mtoto") (Georgia ya mashariki). Mifano mashuhuri ya watu wanaojulikana kimataifa ni Josef Stalin (dikteta wa Umoja wa Kisovyeti hadi 1953) na Eduard Shevardnadze (waziri wa mambo ya nje wa mwisho wa Umoja wa Kisovyeti na raisi wa Georgia hadi 2003).
Kigeorgia ina maneno mengi yanayoanza kwa konsonanti mbili, tatu au zaidi kwa mfano:
Seyed Reza Hosseini Nassab
Grand Ayatollah Seyed Reza Hosseini Nassab (amezaliwa 22 Novemba 1960) ni kiongozi Washia, ambaye anaishi katika Canada.
Yeye alikuwa rais na imam wa Uislamu Zentrum Hamburg (Imam Ali Moschee Hamburg), Ujerumani.
Tangu mwaka 2003, aliwahi kuwa rais wa Shirikisho la Washia Uislamu "Ahlul Bayt Bunge" katika Canada na imam wa Imam Mahdi Islamic Centre ya Toronto.
Hosseini Nassab ameandika machapisho zaidi ya 50 kuhusu teolojia ya Kiislamu, Washia, falsafa na mantiki. machapisho yake ni pamoja na:
Varberg
Varberg ni mji nchini Uswidi. Kuna wakazi 26 041 (mwaka 2005). Mji ulianzishwa takriban 1100.
Eneo lake ni 13.16 km². Iko kando ya Kattegat. Umbali na Jiji la Göteborg ni 80 km.
Norrtälje
Norrtälje ni manispaa na mji nchini Uswidi. Kuna wakazi 16,263 (mwaka 2005). Mji ulianzishwa 1622.
Eneo lake ni 7.46 km². Umbali na Jiji la Stockholm ni 68 km.
Ukanoni
Ukanoni ni mtindo wa maisha ya kitawa katika kanisa katoliki uliokusudiwa hasa kwa mapadri wa parokia za mjini.
Ili kuboresha maisha ya mapadri wanajimbo, toka zamani ulisisitizwa uundaji wa jumuia kati yao, ambamo wasali na kufanya utume kwa pamoja.
Hasa kuanzia karne XI wengi walifanya hivyo kwenye makanisa makubwa kama mtindo mpya wa kitawa unaosisitiza liturujia ya fahari pamoja na uchungaji.
Inavyoweza kueleweka, hao walifuata kanuni ya Agostino wa Hippo na kuitwa Wakanoni. Maarufu zaidi katika yao ni Norbert (1082-1134), mwanzilishi wa Wapremontree.
Leo mtindo huo unaendelea katika mashirika mbalimbali, ambayo lakini hayana watu wengi kama aina nyingine za utawa.
Waaugustino
Waaugustino ni hasa watawa wanaofuata kanuni ya Agostino wa Hippo. Kwa Kilatini shirika lao linaitwa "Ordo Fratrum Sancti Augustini". Tangu muda mrefu linahesabiwa kati ya mashirika ya ombaomba.
Katika karne XII zilikuwepo jumuia nyingi zilizofuata kanuni hiyo. Katikati ya karne XIII, kwa juhudi za kardinali Riccardo Annibaldi, ulianza mchakato wa kuziunganisha.
Tarehe 16 Desemba 1243 Papa Inosenti IV alitoa hati "Incumbit nobis" ili kuhimiza mchakato huo, hata Machi 1244 shirika likaanzishwa.
Baadhi ya Waaugustino katika karne zilizofuata walifanya juhudi za urekebisho na kuanzisha matawi mapya.
Tarehe 31 Desemba 2005, mbali na matawi hayo yaliyojitegemea, shirika lilikuwepo katika mabara yote likiwa na konventi 448 na watawa 2.803, ambao 2.088 kati yao walikuwa mapadri.
Kati ya nchi 24 ambako shirika linaishi, kuna Kenya na Tanzania.
Mashirika ya kilimwengu
Mashirika ya kilimwengu ni mashirika yaliyokubaliwa na viongozi wa Kanisa Katoliki kwa waamini (wenye daraja takatifu au la) wanaojisikia wito wa kushika mashauri ya Kiinjili kama watawa, lakini si lazima kwa kuishi kijumuia.
Tangu mwanzo wa Kanisa kulikuwa na Wakristo walioshika maisha ya useja na pengine walianzisha jumuia.
Kufuatana na mifano ya Yesu Kristo na Bikira Maria, Agano Jipya linatoa habari za wanaume na wanawake waliojinyima ndoa kwa ajili ya ufalme wa Mungu, kama vile mabinti wanne wa Filipo waliokuwa mabikira na manabii (Mdo. 21:9). Hasa mtume Paulo aliwahimiza Wakristo wowote wanaoweza wafanye hivyo kama alivyofanya mwenyewe kwa kufuata shauri la Bwana (taz. 1Kor 7:25-34).
Mababu wa Kanisa kuanzia karne I waliandika juu ya wanaume waseja wanaozungukazunguka ili kuhubiri, na juu ya mabikira ambao utakatifu wao unaonyesha Ukristo ulivyo bora kuliko ulimwengu wa anasa unaoliudhi Kanisa.
Nje ya Dola la Kirumi (Mesopotamia na Persia) useja ulitazamwa kama agano na Kristo la kuwafaa wote.
Polepole mabikira walianza kuorodheshwa na kukubaliwa na askofu na kukusanywa katika jumuia. Ilitokea vilevile kwa wanaume wa toba walioanzisha miundo kamili kuliko juhudi za nyumbani mwao, wakishika ufukara fulani wa hiari, mafungo, kujinyima vyakula mbalimbali, kukesha usiku, kuimba Zaburi na kusali kwa moyo.
Karne XX, ngumu kwa Kanisa na kwa dunia yote, ilileta mang’amuzi mapya hasa katika maisha ya ulimwenguni. Kwa mara nyingine walei walichangia sana hali mpya ndani ya Kanisa Katoliki, ya kuthamini na kushughulikia mambo ya kidunia.
Katika juhudi za kuratibu nyanja zote za maisha ya binadamu, baadhi walijisikia haja ya kuwekwa wakfu bila ya kujitenga na maisha ya kawaida.
Polepole Kanisa likafikia uamuzi wa kuwakubalia (1950) mashirika ya kilimwengu ambayo waamini wanawekwa wakfu wawe chumvi, mwanga na chachu kati ya watu. Hivyo wanajitahidi kuwa na moyo wa kujikana na bidii ya kitume kama watawa, lakini pia utaalamu wa kisasa na urahisi wa kupenya mazingira yoyote kama walei.
Idadi ya wanashirika inazidi kupungua, hasa kutokana na hali ya Italia, iliyokuwa inaongoza duniani kwa wingi wa miito.
Umwilisho
Umwilisho (kwa Kiingereza "incarnation" kutoka Kilatini "incarnatio") ni neno la teolojia linalotumika kulitaja fumbo la imani ya Ukristo la kwamba Mwana wa Mungu alijifanya binadamu kweli kwa kutwaa roho na hata mwili kama vile vya mtu yeyote.
Mkazo juu ya mwili unatokana na dibaji ya Injili ya Yohane inayosisitiza ajabu la tukio hilo ikisema: ""Neno akawa mwili akakaa kwetu"" (1:14).
Kwa msingi huo Kanuni ya imani ya Nisea-Konstantinopoli inafundisha kukiri:
"Alishuka toka mbinguni kwa ajili yetu sisi wanadamu na kwa ajili ya wokovu wetu, akapata mwili kwa uwezo wa Roho Mtakatifu kwake yeye Bikira Maria akawa mwanadamu".
Umwilisho ulifanyika pale ambapo Maria alikubali wito wa Mungu kwake alivyoletewa na Malaika Gabrieli katika kijiji chake, Nazareti . Habari inasimuliwa hivi (Lk 1:26-38):
26 Mwezi wa sita, malaika Gabrieli alitumwa na Mungu kwenda mpaka mji wa Galilaya, jina lake Nazareti, 27 kwa mwanamwali bikira aliyekuwa ameposwa na mtu, jina lake Yusufu, wa mbari ya Daudi; na jina lake bikira huyo ni Mariamu. 28 Akaingia nyumbani kwake akasema, Salamu, uliyepewa neema, Bwana yu pamoja nawe. 29 Naye akafadhaika sana kwa ajili ya maneno yake, akawaza moyoni, Salamu hii ni ya namna gani? 30 Malaika akamwambia, Usiogope, Mariamu, kwa maana umepata neema kwa Mungu. 31 Tazama, utachukua mimba na kuzaa mtoto mwanamume; na jina lake utamwita Yesu. 32 Huyo atakuwa mkuu, ataitwa Mwana wa Aliye juu, na Bwana Mungu atampa kiti cha enzi cha Daudi, baba yake. 33 Ataimiliki nyumba ya Yakobo hata milele, na ufalme wake utakuwa hauna mwisho. 34 Mariamu akamwambia malaika, Litakuwaje neno hili, maana sijui mume? 35 Malaika akajibu akamwambia, Roho Mtakatifu atakujilia juu yako, na nguvu zake Aliye juu zitakufunika kama kivuli; kwa sababu hiyo hicho kitakachozaliwa kitaitwa kitakatifu, Mwana wa Mungu. 36 Tena, tazama, jamaa yako Elisabeti naye amechukua mimba ya mtoto mwanamume katika uzee wake; na mwezi huu ni wa sita kwake yeye aliyeitwa tasa; 37 kwa kuwa hakuna neno lisilowezekana kwa Mungu. 38 Mariamu akasema, Tazama, mimi ni mjakazi wa Bwana; na iwe kwangu kama ulivyosema. Kisha malaika akaondoka akaenda zake.
Dini nyingine ziliwahi kusimulia juu ya mungu fulani kuja duniani akionekana kama mtu (kwa mfano Avatar katika Uhindu), lakini umwilisho ni wa pekee kwa kuwa unatokana na imani ya kuwa Yesu tangu alipotungwa tumboni mwa mama yake ni binadamu halisi kama mwingine yeyote, ingawa nafsi yake ni ya milele kama ile ya Mungu Baba na ya Roho Mtakatifu.
Imani hiyo inaongoza kumkiri Yesu kuwa Mungu kweli milele yote na mtu kweli tangu alipotwaa mwili. Kwa sababu hiyo, Wakristo wengi (Wakatoliki, Waorthodoksi, Waorthodoksi wa Mashariki na baadhi ya Waprotestanti) wanamuita Maria "Theotokos" (yaani "Mzazi wa Mungu" au "Mama wa Mungu", kwa maana ni mama aliyemzaa mtu ambaye tangu milele ni Mungu, si kwamba aliweza kumzaa Mungu kama Mungu).
Örnsköldsvik
Örnsköldsvik ni mji nchini Uswidi. Kuna wakazi 28 617 (mwaka 2005). Mji ulianzishwa 1842. Jina ni ya Kiswidi, maana yake ni: örn = tai, sköld = ngao, vik = hori.
Eneo lake ni 23.97 km².
Falun
Falun ni mji nchini Uswidi. Kuna wakazi 36,447 (mwaka 2005). Mji ulianzishwa 1641.
Eneo lake ni 26.40 km².
Klaipėda
Klaipėda (Kijerumani: "Memel") ni mji nchini Lituanya. Kuna wakazi 164 310 (mwaka 2018). Mji ulianzishwa 1254.
Eneo lake ni 401 km². Iko kando ya Bahari ya Baltiki.
Orodha ya miji ya Vietnam
Hii ni orodha ya miji nchini 5 ya Vietnam ("thành phố trực thuộc trung ương").
Hii ni orodha ya miji mikuu ya mkoa ya Vietnam ("thành phố trực thuộc tỉnh").
Kima (kabila)
Kima ni wanyama wa kabila Cercopithecini katika familia Cercopithecidae. Spishi za jenasi "Chlorocebus" huitwa ngedere au tumbili kwa kawaida. Wanatokea Afrika chini ya Sahara, lakini spishi kadhaa zimewasilishwa katika sehemu nyingine za dunia.
Roger Kornberg
Roger David Kornberg (amezaliwa 24 Aprili 1947) ni mwanakemia kutoka nchi ya Marekani. Hasa alichunguza hali na sifa za DNA. Mwaka wa 2006 alikuwa mshindi wa Tuzo ya Nobel ya Kemia. Tena, yeye ni mwana wa Arthur Kornberg, mshindi wa Tuzo ya Nobel ya Kemia mwaka wa 1959.
Gerhard Ertl
Gerhard Ertl (amezaliwa 10 Oktoba 1936) alikuwa mwanakemia kutoka nchi ya Ujerumani. Hasa alichunguza hali mbalimbali za usanisi. Mwaka wa 2007 alikuwa mshindi wa Tuzo ya Nobel ya Kemia.
Osamu Shimomura
Osamu Shimomura (amezaliwa 27 Agosti 1928) alikuwa mwanakemia kutoka nchi ya Japani. Hasa alichunguza sifa za protini fulani. Mwaka wa 2008, pamoja na Roger Tsien na Martin Chalfie alikuwa mshindi wa Tuzo ya Nobel ya Kemia.
Roger Tsien
Roger Yonchien Tsien (amezaliwa 1 Februari 1952) ni mwanakemia kutoka nchi ya Marekani. Hasa alichunguza sifa za protini fulani. Mwaka wa 2008, pamoja na Osamu Shimomura na Martin Chalfie alikuwa mshindi wa Tuzo ya Nobel ya Kemia.
Martin Chalfie
Martin Chalfie (amezaliwa 15 Januari 1947) ni mwanakemia kutoka nchini Marekani. Hasa alichunguza sifa za protini fulani. Mwaka wa 2008, pamoja na Osamu Shimomura na Roger Tsien alikuwa mshindi wa Tuzo ya Nobel ya Kemia.
Baby Don't Cry (Keep Ya Head Up II)
"Baby Don't Cry (Keep Ya Head Up II)" ni single ya Tupac Shakur iliyotolewa baada ya kufa kwake. Ndani yake ameimba na kundi zima la Outlawz na inatoka katika albamu ya "Still I Rise". Wimbo unamshirikisha msanii kama vile H.E.A.T., E.D.I. Mean na Young Noble na baadhi ya sauti kutoka kwa Heavynn, Erika na Tiana wa bendi ya pop ya H.E.A.T . Ulikuwa wimbo pekee kutoka katika albamu kuwa na na muziki wa video. Wimbo ulifikia #72 kwenye chati za Billboard Hot 100. Kuna fununu za kwamba toleo halisi la wimbo huu lina biti sawa kabisa na "Keep Ya Head Up".
Until the End of Time (wimbo)
"Until the End of Time" ni single iliyotolewa mnamo mwaka wa 2001 na msanii wa hip hop 2Pac. Wimbo ulitolewa baada ya kufa kwake na umetoka katika albamu yenye jina sawa na huli la wimbo. Wimbo ulipata mafanikio makubwa kabisa na ulikuwa mchango mkubwa kwa albamu na kuipeleka katika ngazi ya 3x Platinum. Wimbo umemshirikisha msanii R.L. kutoka katika kundi la R&B - Next. Muziki wa video wa wimbo huu umeshirikisha picha mchanganyiko za Shakur ambazo awali hazikutolewa. Wimbo ulifikia nafasi ya #52 kwenye chati za Billboard Hot 100. Biti la wimbo huu limechukua sampuli ya wimbo wa Mr. Mister wa mwaka wa 1985 #1 "Broken Wings".
Letter 2 My Unborn
"Letter 2 My Unborn" ni wimbo uliotolewa na Tupac Shakur. Wimbo ulitolewa baada ya kufa kwake. Wimbo ulitolewa kama single kutoka katika albamu ya "Until the End of Time" mnamo 2001. Nao una muziki wa video ambao umepata kupigwa sana kwenye TV lakini haukuambulia mafanikio kama jinsi ilivyokuwa single nyingine kutoka katika albamu. Wimbo umechukua sampuli ya wimbo wa Michael Jackson wa mwaka wa 1989 "Liberian Girl" (kutoka katika albamu ya "Bad", 1987) ambayo alishirikisha mionekano ya wasanii kadha wa kadha. Toleo la Tupac lipo kwenye kasi ya juu na imeshirikisha sauti ya kike kwa nyuma, Tupac anamweleza mtoto wake jinsi alivyoishi maisha yake na kumwambia mtoto wake ambaye hajazaliwa kwamba asijihusishe na mambo ya matatizo na kuishia kufa - hivyo basi akae kwa usalama.
12"
Promo
Kaku
Makaku ni wanyama wa jenasi "Cercocebus", "Lophocebus", "Macaca" na "Rungwecebus" katika familia Cercopithecidae. Wanatokea Afrika na Asia.
Thugz Mansion
"Thugz Mansion" ni wimbo ulioimbwa na msanii wa muziki wa hip hop 2Pac. Wimbo ulitolewa baada ya kufa kwake ikiwa na matoleo mawili mashuhuri yaliyotolewa kutoka katika albamu ya mwaka wa 2002, "Better Dayz". Toleo la awali ili-rapiwa ikiwa na magitaa mawili ya akustika. Toleo lingine la akustika limemshirikisha rapa mwenzi-wake Nas na vilevile mwimbaji J. Phoenix. Ni wa pili kutoka katika wimbo wa mwisho wa kwenye Diski 1 ya "Better Dayz". Toleo la remixi la "7", limemshirikisha mwimbaji Anthony Hamilton, ikiwa imeingizwa ukiwa wimbo wa 2 kwenye diski ya "Better Dayz", ni wimbo pekee kutoka katika albamu kuwa na muziki wa video. Wimbo umeshika nafasi ya #19 kwenye chati za Billboard Hot 100. Toleo halisi la akustika pia linapatikana kwenye albamu ya Nas "God's Son" ikiwa chini ya jina la "Thugz Mansion (N.Y.)", ikiwa na mstari wa pili ulioimbwa na Tupac ikiwa inabadilishana-badilishana hadi kufikia kwenye mstari kamili wa Nas.
Thugz Mansion ulikuwa mfano wa 2Pac akiwa mbinguni. Wimbo huu ni mmoja kati ya nyimbo za 2Pac alizojichunguza na kujielezea kinafsi mno. Ndani ya wimbo huu, anazungumzia namna atakavyokufa na kupumzika kwa amani. Yaani, ya kwamba hatimaye amepata furaha pale akiwa katika sehemu ambapo matatizo yake na maumivu yake yamefikia kikomo. Na akisisitiza kusema kwamba ataishia mahala pa amani baada ya kufa kwake; pia ametaja majina kadhaa ya Waafrika-Waamerika mashuhuri (watu hao ni pamoja na: Marvin Gaye, Billie Holliday, Jackie Wilson, Sam Cooke, Malcolm X, Miles Davis) na tukio la kisiasa la hivi karibuni (yaani, Latasha Harlins), ambao wote katika hao anaamini ya kwamba wapo mbinguni.
Mari Kiviniemi
Mari Kiviniemi (amezaliwa 27 Septemba 1968) ni mwanasiasa wa Ufini, na ni Waziri Mkuu wa Ufini tangu 22 Juni 2010. 12 Juni 2010 alichaguliwa kwa kiongozi wa Suomen Keskusta (Chama cha Moyo cha Ufini).
Kigogo (Kinondoni)
Kigogo ni jina la kata ya Wilaya ya Kinondoni katika Mkoa wa Dar es Salaam, Tanzania yenye postikodi namba 14118.Kwa mujibu wa sensa iliyofanyika mwaka wa 2012, kata ilikuwa na wakazi wapatao 57,613. Kati ya hao 28,229 walikuwa wa kiuume na 29,384 wa kike. Mwaka 2002 idadi ya wakazi ilikuwa watu 37,964.
Paulínia
Paulínia ni a mji la Brazil katika jimbo la São Paulo takriban 118 km kutoka mji huu. Kuna wakati 84,577.
Paulínia iko katika nyanda za juu kwenye kimo cha 590 m juu ya UB. Hali ya hewa ni ya kupoa. Mito miwili inapita ndani ya eneo lake ambayo ni mto Jaguari na mto Atibaia.
Mji una viwanda vikubwa vya kemia na kutengeneza petroli.
Franz Lambert
Franz Lambert (amezaliwa tar. 11 Machi 1948 mjini Heppenheim, Ujerumani) ni mtunzi na mpiga organ kutoka nchini Ujerumani. Anependa sana kupiga organ ya Hammond lakini pia alifahamika zaidi baadaye kwa uwezo wake mkubwa wa kupiga Wersi ambayo ni organ ya umeme wakati wa shughuli zake na kutweza kutoa zaidi ya albamu 100.
Kujulikana kwake kwa mara ya kwanza katika umma ni baada ya kuonekana mnamo 1969 kwenye kipindi cha TV cha Kijerumani almaarufu kama "Zum Blauen Bock," baada ya hapo akapata mkataba wake wa kuanzisha shughuli zake rasmi kwa mara ya kwanza. Amecheza na watu mashuhuri kadha wa kadha, ikiwa ni pamoja na Prince Charles na Helmut Schmidt.
Miongoni mwa kazi zake mashuhuri ni pamoja na "FIFA Anthem," ambayo ilianza kupigwa kwa mara ya kwanza kwenye Kombe la Dunia la FIFA 1994. Ikaendelea kupigwa kwenye kila michezo iliyoandaliwa na FIFA na michuano mingine ya timu zikijipanga kupiga kambi.
Anaishi mjini Heppenheim-Sonderbach, Hesse.
Mary Leakey
Mary Douglas Nicol Leakey (*6 Februari 1913 London - 9 Desemba 1996 Nairobi) alikuwa mtaalamu wa akiolojia aliyekuwa maarufu kutokana na kukuta ushuhuda juu ya maendeleo ya watu wa kwanza.
Alikuta na kutambua fuvu fosili ya kwanza ya sokwe mkubwa kwenye kisiwa cha Rusinga na baadaye pia aina ya sokwe iliyofanana zaidi na binadamu inayoitwa Zinjanthropus kwenye bonde la Olduvai. Alikuta pia nyayo za Laitoli zilizo kati ya ushuhuda wa kale kabisa wa watu waliotembea kwa kutumia miguu pekee.
Tangu 1960 alikuwa mkurugenzi wa uchimbaji kwa Olduvai. Baada ya kifo cha mumewe Louis aliendelea kuwa kati ya wataalamu wakuu kwenye uwanja wa paleoanthropolojia akamfundisha pia mwanawe Richard Leaky katika fani hii.
Methali za Warombo
Orodha ya methali za Warombo:
Nyani
Nyani ni wanyama wa jenasi "Papio", "Theropithecus" na "Mandrillus" katika familia Cercopithecidae. Jina la “nyani” hutumika pia kumaanisha spishi kubwa zote za Catarrhini (kima wa Dunia ya Kale) pamoja na masokwe. Nyani wa kabila Papionini wanatokea Afrika lakini nyani koti anatokea Uarabuni pia.
Still Ballin
"Still Ballin" kilikuwa kibao cha pili kutolewa kama single na Tupac Shakur kutoka katika albamu yake iliyotolewa baada ya kifo chake, Better Dayz. Hii ni sehemu ya pili ya "Str8 Ballin" kutoka katika albamu ya "Thug Life Vol. 1". Imemshirikisha wasanii wawili ambao ni Trick Daddy na Kurupt.
Remix ya "Still Ballin'" ilifanywa na DJ Fatal ambayo imeshirikisha mistari ya ma-OG zote za Tupac na Kurupt. Mistari miwili ya toleo la awali pia inapatikana kwenye remix ya wimbo wa "How We Do" wa The Game."Still Ballin'" ilishika nafasi ya #31 kwenye chati za Billboard Top R&B/Hip-Hop Singles & Tracks, #15 kwenye chati za Billboard Hot Rap Tracks, #24 kwenye chati za Billboard Rhythmic Top 40, na #69 kwenye chati Billboard Hot 100.
Wilaya ya Bahi
Wilaya ya Bahi ni moja ni wilaya moja ya Mkoa wa Dodoma, Tanzania yenye postikodi namba 413
. Makao ya halmashauri ya wilaya yapo Bahi mjini. Katika sensa ya mwaka 2012, idadi ya wakazi wa Wilaya ya Bahi ilihesabiwa kuwa 221,645
Runnin' (Dying to Live)
"Runnin' (Dying to Live)" ni wimbo ulioimbwa na 2Pac na The Notorious B.I.G.. Wimbo ulitoka wa kwanza kutolewa kama single kutoka katika albamu ya "". Video yake imejumlisha mahojiano ya wote wawili, yaani, Tupac na Biggie. Pia, ni wimbo pekee kutoka katika albamu kuwa na muziki wa video. Kiitikio cha wimbo kinatoka katika wimbo wa Edgar Winter wa "Dying to Live" (kutoka katika albamu ya Edgar Winter's White Trash), ambayo ilirekodiwa kwa kasi ya juu kwa ajili wimbo huu. Wimbo ulishika nafasi ya #19 kwenye chati za Billboard Hot 100. Tupac Shakur na Biggie Smalls awali waliurekodi wimbo huu wakiwa pamoja mnamo 1994. Awali wimbo ulitayarishwa na mtayarishaji wa New York Easy Mo Bee na uliitwa "Runnin' (From tha Police)".
Mahojiano ya Biggie yalirekodiwa siku mbili tu kabla ya kifo chake.
Toleo la video linazima sauti ya lugha zote, fujo na marejeleo ya dawa za kulevya, hata maneno ya Biggie kuhusu 2Pac kupigwa risasi tena (toleo la redio limeweka yote kasoro neno "bitches" kwenye mstari wa 2Pac). Video, ina sehemu kadhaa ya taswira za 2Pac na Biggie, na pindi mistari yao inapoisha, sauti inaonekana kupungua chini zaidi. Sehemu ya wimbo ya 2pac haipo sawa na sehemu ile ya kwenye Runnin' (From tha Police).
Masokwe
Masokwe (wingi wa sokwe) ni wanyama wa familia ya juu Hominoidea.
Kuna familia mbili za masokwe: Hylobatidae (masokwe wadogo au giboni) na Hominidae (masokwe wakubwa wakiwemo binadamu).
Masokwe wadogo huishi daima mitini na huteremka kwa nadra. Wana mikono mirefu ili kining'inia kutoka tawi moja hadi jingine na kutoka mti mmoja hadi mwingine. Wanatokea misitu ya tropiki ya Asia.
Masokwe wakubwa hupitisha muda pengine mrefu ardhini, orangutanu muda kidogo tu na ngagi muda mrefu sana. Takriban spishi zote zinatokea Afrika lakini orangutanu wanatokea Asia ya Mashariki.
Familia ya juu Hominoidea (Masokwe)
One Day at a Time (Em's Version)
"One Day at a Time (Em's Version)" ni kibao cha pili kutolewa kama single na Tupac Shakur. Kibao kinatoka katika albamu ya "". Wimbo umemshirikisha Eminem na Outlawz. Wimbo umepatwa kupigwa kiasi kwenye maredio na TV. Hakuna muziki wa video rasmi uliowahi kutengenezwa kwa ajili ya kibao hiki. Wimbo ulifikia nafasu ya #80 kwenye chati za The Billboard Hot 100. Toleo halisi la wimbo huu lilirekodiwa mnamo mwaka wa 1996 akiwa na Spice 1.